Die With Your Boots On Records

Die With Your Boots On Records (også kjent under navnet DWYBO Records) er et norsk plateselskap og bookingbyrå basert i Oslo. Plateselskapet ble opprettet i 2019 og legger hovedvekt på country, americana og relaterte sjangre. DWYBO Records har gitt ut musikk med Malin Pettersen, Signe Marie Rustad, The Northern Belle, Embla and the Karidotters, Ole Kirkeng og Silver Lining. Die With Your Boots On Records er en underetikett av Jansen Records. Plateselskapets første albumutgivelse, Signe Marie Rustads When Words Flew Freely, vant Spellemannprisen 2019 i klassen årets tekstforfatter. I 2021 vant Ole Kirkeng Spellemannprisen i klassen country for utgivelsen Rocking Chair, og i 2022 vant Embla and the Karidotters i samme klasse for Hello, I’m Embla.

Die With Your Boots On Records springer ut av DJ-konseptet og arrangørene Die With You Boots On, som begynte med klubbkvelder for country- og americanainteresserte i Oslo i 2012. Plateselskapet og den forhenværende aktiviteten regnes som sentral i utviklingen av Nordicana-sjangeren og miljøet rundt.

Utgivelser

Referanser 

Norske plateselskaper
Plateselskaper etablert i 2019